b'\n_START_ARTICLE_\nValentin Inzko (u\xc4\x8ditelj)\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem u\xc4\x8ditelji\xc5\xa1\xc4\x8du v Celovcu je \xc5\xa1tudiral slavistiko in zgodovino na univerzi v Gradcu in tu doktoriral z disertacijo o \xc5\xbeivljenju in delu Andreja Einspielerja. Pou\xc4\x8deval je na gimnaziji in na u\xc4\x8ditelji\xc5\xa1\xc4\x8du v Celovcu, bil v letih 1964\xe2\x88\x921988 strokovni nadzornik za slovensko gimnazijo in za pouk sloven\xc5\xa1\xc4\x8dine na drugih koro\xc5\xa1kih srednjih in vi\xc5\xa1jih \xc5\xa1olah. Prizadeval si je za razvoj izobrazbenih mo\xc5\xbenosti koro\xc5\xa1kih Slovencev, organiziral seminarje za slovenske u\xc4\x8ditelje in profesorje ter pripravil ve\xc4\x8d u\xc4\x8dbenikov sloven\xc5\xa1\xc4\x8dine in zgodovine._NEWLINE_Na kulturnem podro\xc4\x8dju je bil 1956 soustanovitelj Katoli\xc5\xa1ke prosvete, 1958-1959 tajnik Kr\xc5\xa1\xc4\x8danske kulturne zveze in od 1959 odbornik Mohorjeve dru\xc5\xbebe v Celovcu. Vodil je kulturni odsek Narodnega sveta koro\xc5\xa1kih Slovencev in bil v letih 1952\xe2\x88\x921958 tajnik Narodnega sveta. Spodbujal je razpravo o narodnem programu koro\xc5\xa1kih Slovencev in zaklju\xc4\x8dke objavil knjigi Koro\xc5\xa1ki Slovenci v evropskem prostoru (Celovec, 1970) povzetki so iz\xc5\xa1lili leta 2004 v koledarju Mohorjeve dru\xc5\xbebe. (COBISS) Bil je urednik revije Vera in dom, \xc4\x8dasopisa Na\xc5\xa1 tednik, od 1974 pa tudi sourednik dvojezi\xc4\x8dnih zbornikov Das gemeinsame K\xc3\xa4rnten - Skupna Koro\xc5\xa1ka'